Kuldīgas iela (Rēzekne)

Kuldīgas iela ir iela Rēzeknē. Tā nosaukta Kurzemes pilsētas Kuldīgas vārdā. Ielas garums ir 0,67 km, un tā klāta ar asfaltbetona un grants segumu.

Iela sākas pie īpatnēja trijstūrveida krustojuma ar A. Upīša ielu, neapbūvētā zemesgabalā, kas ir netipiski tik blīvi apbūvētajam pilsētas Dienvidu rajonam. Šajā ielas posmā līdz Akmeņu ielai ēkas tika sagrautas 2. pasaules karā un līdz šim tas palicis neapbūvēts.

No Akmeņu līdz Kr. Barona ielai ir četri salīdzinoši blīvi apbūvēti kvartāli ar vienu līdz divus stāvus augstām, galvenokārt koka savrupmājām, no kurām dažas celtas 19. un 20. gs. mijā, dekorētas ar Latgalei raksturīgiem dekoratīviem koka izgriezumiem logu un durvju aplodās.

Ielu savienojumi 
Kuldīgas iela ir savienota ar šādām ielām:
 Andreja Upīša iela (T veida krustojums)
 Dagdas iela (T veida krustojums)
 Akmeņu iela (T veida krustojums)
 J. Tiņanova iela
 Bukmuižas iela
 Kr. Barona iela (T veida krustojums)

Skatīt arī 
 Dienvidu rajons
 Rēzeknes ielas

Ielas Rēzeknē